گھگی (ڈراما)

گُھگی، اک پاکستانی ڈراما اے ۔ ایہ امرتا پریتم دے پنجابی زبان دے ناول پنجر اُتے بنی فلم پنجر توں متاثر اے۔ کہاݨی وچ بوہتے بدلاء نہیں۔ ڈرامے دا مقصد ونڈ دیاں کوڑیاں یاداں نوں بیان کرنا اے۔ ایہدے ڈائریکٹر اقبال حسین نیں تے ایہنوں آمنہ مفتی نے لکھیا اے۔ ایہ ٹی وی ون چینل توں نشر ہویا اے۔

 کہاݨی 
کہاݨی شُرُوع ہُندی اے جولائی 1910ء توں شاہوکاراں دا مُنڈا شاہ دی کڑی نال بدسلوکی کردا اے ۔ شاہوکار ایہ گل پنچائت وچ نہیں جاݨ دیݨا چاؤہندا۔ اوہنے شاہوکاراں توں قرضَہ لیا ہویا اے۔ اوہ کہندا کہ جدوں کوئی غریب تکڑے دی شکایت پنچائت وچ کردا اے تاں اوہنوں شکایت نہیں دُشمݨی سمجھیا جاندا اے تے شاہ شاہوکاراں نال دُشمݨی نہیں لیݨا چاہندا۔ پر عنایت دا بھرا سرپنچ نوں شکایت کر دیندا اے۔ شاہ دی گل سچ ثابت ہندی اے۔ جیہدی لاٹھی اوہدی مَجّھ ۔ سرپَنچ ایہ فَیصلہ کَردا اے کہ شاہ ہوریں شاہوکار دے منڈے اُتے غلط الزام لا رہے نیں۔ سزا وجوں عنایت نوں تن دن شاہوکار دے گھر رہنا پیندا اے۔ عنایت دا بھراء مجید خُدکُشی کر لیندا اے۔ قِسط دے آخر تک مجید دا پتر جوان ہو چکیا ہُندا اے جیہنوں گُڑھتی ای بدلے دی ملی اے۔

 حوالے 

گٹھ:پاکستانی ڈراما ٹیلی ویژن سیریز
گٹھ:پاکستانی ٹیلی ویژن پروگرام
گٹھ:پاکستانی ٹی وی ڈرامے